|  |  |  |
| --- | --- | --- |
| Prvi.jpg | | [23. април 2012.] **4/12** |
|  |  | |

|  |
| --- |
| **април 2012. године** |
| САОПШТЕЊЕ ЗА МЕДИЈЕ |

**Просјечна нето плата у марту 814 КМ**

Највиша просјечна нето плата у подручју *Финансијско посредовање* 1 272 КМ, најнижа у подручју *Угоститељство* 536 КМ

**Просјечна мјесечна нето плата** запослених у Републици Српској,исплаћена у марту 2012. године износи814 КМ, а просјечна мјесечна бруто плата 1 342 КМ.

Просјечна нето плата исплаћена у марту 2012. године у односу на фебруар 2012. године мања је номинално за 0,9% а реално за 1,5%. У односу на просјечну нето плату у 2011. години, просјечна нето плата у марту 2012. године већа је номинално за 0,6%, а реално је мања за 2,4%. У марту 2012. године у односу на исти мјесец прошле године просјечна нето плата номинално је већа за 0,9%, а реално је мања за 1,3%.

Највиша просјечна нето плата у марту 2012. године, посматрано по подручјима дјелатности, исплаћена је у подручју *Финансијско посредовање* и износи 1 272 КМ, а најнижа у подручју *Угоститељство* 536 КМ.

У марту 2012. године, у односу на фебруар 2012. године, највећи номинални раст нето плате забиљежен је у подручјима *Финансијско посредовање* за 2,6%, *Образовање* за 2,3% и *Трговина на велико и трговина на мало* за 0,1%,док је номинално нижа плата у подручјима *Вађење руда и камена* за 6,4%, *Угоститељство* за 4,2% и *Производња и снабдијевање електричном енергијом* за 3,8%.

2011. 2012.

KM

Графикон 1. Просјечнe нето платe запослених по мјесецима

**Мјесечна инфлација у марту 2012. године 0,6%**

**Годишња инфлација (март 2012/март 2011) 2,2%**

Цијене производа и услуга, које се користе за личну потрошњу у Републици Српској, мјерене индексом потрошачких цијена, у марту 2012. године у односу на фебруар 2012. године, више су у просјеку за 0,6%.

Забиљежен је раст код 5 од укупно 12 одјељака. Највећи утицај на укупан раст цијена и овај мјесец имало је повећање цијена у одјељцима *Превоз* и *Храна и безалкохолна пића.*

Највеће повећање забиљежено је у одјељку *Превоз* 2,8% и то у подгрупи *Цестовни превоз* 6,1% и у подгрупи *Горива и мазива* 3,7%. У подгрупи Цестовни превоз повећање цијена је настало усљед повећања цијена мјесечне карте, затим повећања цијене карте у градском и међуградском превозу, као и повећања цијена такси превоза у неким градовима РС, а у подгрупи *Горива и мазива* повећање цијена је узроковано поновним поскупљењем свих врста горива.

У одјељку *Храна и безалкохолна пића* на раст цијена од 0,6%, гдје група *Храна* биљежираст 0,6%, највећи утицај је имало повећање цијена *Поврћа* за 1,7% и *Воћа* за 1,3% усљед сезонског утицаја цијена воћа и поврћа, затим повећање цијена у подгрупи *Млијеко, сир и јаја* за 1,1% због повећања цијена јаја од 3,7%, свјежег млијека 0,9%, јогурта и сирева за 0,2%, као и повећање цијена у подгрупи *Риба* за 0,7% због поскупљења свјеже и смрзнуте рибе за 0,9% и конзервисане и прерађене рибе за 0,2%. На групу Храна утицало је и повећање цијена у подгрупи *Остали прехрамбени производи* 0,5% усљед поскупљења кухињске соли 1,4%, концентроване супе 1,1% и сосова и зачина 0,5%. Дошло је и до повећања цијена у подгрупи *Месо* 0,4% због поскупљења свих врста меса осим свињетине (телетина 0,7%, јунетина 0,5%, пилетина 0,9%, јагњетина 2,7%). У групи *Безалкохолних пића* цијене су у просјеку више за 0,7% због више цијене кафе за 1,7% и газираних безалкохолних пића 0,4%.

Индекс одјељка *Рекреација и култура* биљежи раст цијена од 0,5% због повећања цијене ТВ претплате за 2,8%, повећања цијене свјежег цвијећа за 0,3%, као и хране за кућне љубимце за 0,2%.

Одјељак *Остала добра и услуге* имао је раст цијена од 0,4% због повећања цијена производа за одржавање личне хигијене (тоалетни сапун, шампони, креме, паста за зубе...) за 1,3%.

И одјељак *Намјештај и покућство* биљежи раст цијена од 0,1% због повећања цијена великих кућанских апарата за 0,8%, као и малих електричних апарата за домаћинство за 0,5%.

У одјељцима *Здравство*, *Комуникације*, *Образовањ*е и *Ресторани и хотели* цијене су у просјеку остале исте.

Индекс одјељка *Становање* биљежи пад цијена од 0,2%. Иако је дошло до повећања цијене плина у боцама и лож уља, смањење цијене огрјевног дрвета у неким градовима утицало је на просјечан пад цијена у цијелом одјељку.

У одјељку *Алкохолна пића и дуван* забиљежен је пад цијена од 0,4% усљед смањења цијена пива за 1,7%.

У одјељку *Одјећа и обућа* забиљежен је пад цијена од 1,0% зато што су у марту још увијек била актуелна сезонска снижења одјеће и обуће.

Цијене производа и услуга, који се користе за личну потрошњу у Републици Српској, у марту 2012. године у односу на исти мјесец 2011. године, више су у просјеку за 2,2%.

Посматрано по одјељцима намјене потрошње, у марту 2012. године у односу на март 2011. године, највиши раст забиљежен је код одјељка *Алкохолна пића и дуван* за 8,6%,затим слиједе индекси одјељака: *Превоз* за 8,2%, *Комуникације* за 4,3%, *Намјештај и покућство за 2,6%*, *Становање* за 1,5%, *Храна и безалкохолна пића* за 1,1%, *Ресторани и хотели* за 0,4%, *Образовање и Остала добра* и *услуге* за 0,1%. Индекс одјељка *Рекрација и култура* нижи је за 0,1%, индекс одјељка *Здравство* нижи је за 0,8%,док је индекс одјељка *Одјећа и обућа* нижи за 4,8%.

**Цијене произвођача индустријских производа (III 2012/II 2012.) у просјеку ниже 0,5%**

Цијенe произвођачa индустријских производа у марту 2012. године у односу на фебруар 2012. године у просјеку су ниже за 0,5%, у односу март 2011. године ниже су за 0,4%

Посматрано по намјени потрошње, у марту 2012. године у односу на фебруар 2012. године цијене енергије у просјеку су ниже за 0,8%, цијене нетрајних производа за широку потрошњу за 0,5%, цијене капиталних прозвода за 0,2%, цијене интермедијарних производа за 0,1%, док су цијене трајних производа за широку потрошњу у просјеку остале на истом нивоу.

Цијене енергије, посматрано по намјени потрошње, у марту 2012. године у односу на март 2011. године, у просјеку су више за 2,0%, цијене нетрајних производа за широку потрошњу за 1,5%, цијене капиталних прозвода за 0,4%, цијене интермедијарних производа у просјеку су ниже за 4,0%, док су цијене трајних производа за широку потрошњу у просјеку остале на истом нивоу.

Посматрано по подручјима индустријске производње (PRODCOM), цијене подручја (Ц) вађење руда и камена, у марту 2012. године у односу на фебруар 2012. године у просјеку су ниже за 3,2%, цијене подручја (Д) прерађивачка индустрија за 0,2%, док су цијене подручја (Е) производња и снабдијевање електричном енергијом, гасом и водом у просјеку остале на истом нивоу.

У марту 2012. године, у односу на март 2011. године, цијене подручjа *Вађење руда и камена* у просјеку су више за 4,7%, цијене подручја *Производња и снабдијевање електричном енергијом*, *гасом и водом* за 0,5% док су цијене подручја *Прерађивачка индустрија* у просјеку ниже за 1,8%.

**Индекс индустријске производње (III 2012/∅ 2011.) мањи 3,1%**

Индекс запослених у индустрији (III 2012/∅ 2011.) мањи 2,3%

**Индустријска производња** остварена у марту 2012. године у односу на просјечну мјесечну производњу из 2011. године мања је за 3,1% и у односу на исти мјесец прошле године мања је за 5,4%, док је у односу на претходни мјесец текуће године већа за 20,8%.

Индустријска производња остварена у периоду јануар - март 2012. године у односу на исти период прошле године мања је за 5,1%. У истом периоду у подручју *Вађење руда и камена* забиљежена је негативна стопа промјене од 1,6%, у подручју *Производња и снабдијевање електричном енергијом* негативна стопа промјене од 2,1% и у подручју *Прерађивачка индустрија* негативна стопа промјене од 9,1%.

Посматрано по економској намјени индустријских производа у периоду јануар – март 2012. године у односу на исти период прошле године забиљежена је негативна стопа промјене енергије од 1,4%, трајних производа од 5,9%, нетрајних производа од 6,8%, капиталних производа од 10,6% и интермедијарних производа од 11,1%.

**Број запослених у индустрији** у марту 2012. године у односу на фебруар 2012. године већи је за 0,1%.

Укупан број запослених у индустрији у периоду јануар - март 2012. године у поређењу са истим периодом прошле године мањи је за 2,7%, при чему је у подручју *Производња и снабдијевање електричном енергијом* забиљежен пад броја запослених од 0,7%, у подручју *Вађење руда и камена* пад од 0,9% и у подручју *Прерађивачка индустрија* пад од 3,2%.

**Број средњошколаца већи за 3,4%**

На почетку школске 2011/2012. године, у 94 средње школе у Републици Српској уписано је 50 452 ученика, што је у односу на почетак претходне 2010/2011. године више за 3,4%.

Највећи број ученика уписан је у гимназије, и то 11 570 или 22,9%, потом у струку економија, право и трговина 9 851 ученик или 19,5%, затим слиједе струке машинство и обрада метала са 10,9% и електротехника са 10,0%, док је струке угоститељство и туризам уписало 7,3% и здравство 7,2% ученика.

Ученици са посебним потребама све више се укључују у редовну наставу тако да је на почетку школске 2011/2012. године у редовну наставу укључено 483 ученика.

На крају школске 2010/2011. године у образовни процес у средњим школама било је укључено 3 728 наставника што је у односу на претходну годину више за 4,8%. На почетку школске 2011/2012. године тај број је износио 3 981 што је у односу на почетак претходне школске године више за 5,7%.

Од укупног броја наставника у образовном процесу у средњем образовању, 60% чине жене.

**У основним школама 3,5% мање ученика**

На почетку школске 2011/2012. године у 731 основну школу уписано је 101 372 ученика, што је у односу на почетак школске 2010/2011. године мање за 3 656 ученика или 3,5%. Ниже разреде похађа 53,3% ученика, док је у вишим разредима 46,7% ученика. У односу на претходну годину, број ученика у нижим разредима (I–V) је мањи за 2,4%, а у вишим разредима (VI–IX) за 4,7%.

У редовну наставу укључено је 1 198 ученика са посебним потребама.

Однос броја наставног особља и ученика је 1:12,6.

Број наставника на почетку школске 2011/2012. године је 8 455 и у односу на школску 2010/2011. годину већи је за 1,1%. Учешће жена у укупном броју наставника износи 69,0%.

Број рачунара којима располажу основне школе у 2011/2012. години је 4 713 што је за 327 рачунара више у односу на прошлу годину.

**Покривеност увоза извозом (у периоду I – III 2012.) 53,0%**

Извоз (I-III 2012/I-III 2011.) смањен 7,9%

У мјесецу марту 2012. године, остварен је извоз у вриједности 214 милиона КМ и увоз у вриједности од 474 милиона КМ.

У оквиру укупно остварене робне размјене Републике Српске са иностранством у марту ове године, проценат покривености увоза извозом износио је 45,2%.

У периоду јануар − март 2012. године остварен је извоз у вриједности од 534 милиона КМ, што је за 7,9% мање у односу на исти период претходне године. Увоз је, у истом периоду, износио милијарду и 7 милиона КМ, што је за 3,6% више у односу на исти период претходне године.

Проценат покривености увоза извозом за прва три мјесеца текуће године износио је 53,0%, док је спољнотрговински робни дефицит износио 474 милиона КМ.

У погледу географске дистрибуције робне размјене Републикe Српскe са иностранством, у периоду јануар - март 2012. године, највише се извозило у Италију и то у вриједности од 93 милиона КМ, односно 17,5%, те у Србију, у вриједности од 87 милиона КМ, односно 16,4% од укупног оствареног извоза.

У истом периоду, највише се увозило из Русије и то у вриједности од 235 милиона КМ, односно 23,3% и из Србије, у вриједности од 156 милиона КМ, односно 15,5% од укупно оствареног увоза.

Посматрано по групама производа, у периоду јануар - март 2012. године, највеће учешће у извозу остварују нафтна уља и уља добијена од битуменозних минерала (осим сирових) са укупном вриједношћу од 86 милиона КМ, што износи 16,1% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 282 милиона КМ, што износи 28,0% од укупног увоза.

2011. 2012.

Графикон 2. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:** |
| **Статистика рада**  Биљана Глушац  [biljana.glisic@rzs.rs.ba](mailto:biljana.glisic@rzs.rs.ba) |
| **Статистика цијена**  Биљана Тешић  [biljana.tesic@rzs.rs.ba](mailto:biljana.tesic@rzs.rs.ba)  Јасминка Милић  [jasminka.milic@rzs.rs.ba](mailto:jasminka.milic@rzs.rs.ba) |
| **Статистика индустрије и рударства**  Мирјана Бандур  [mirjana.bandur@rzs.rs.ba](mailto:mirjana.bandur@rzs.rs.ba) |
| **Статистика спољне трговине**  Сања Стојчевић  [sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |
| **Статистика образовања**  Нена Чеко  nena.ceko@rzs.rs.ba |

|  |
| --- |
| **ОБЈАШЊЕЊА ПОЈМОВА** |
| **∅** - просјек |

|  |
| --- |
|  |
| Саопштење припремило одјељење публикација |
| Владан Сибиновић, начелник одјељења  Издаје Републички завод за статистику,  Република Српска, Бања Лука, Вељка Млађеновића 12д  Др Радмила Чичковић, директор Завода  Саопштење је објављено на Интернету, на адреси: www.rzs.rs.ba  тел. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)  **Приликом коришћења података обавезно навести извор** |